GiliGold/VAD_KnessetCorpus huggingface dataset:
סאלח טריף: חברי פרלמנט ירדנים נעלבו שלא הגבנו על התקרית עם חברי הפרלמנט הירדני בחברון.
צבי ענבר: צר לי שאני צריך תמיד להעיר הערות שאולי מרגיזות.
צבי ענבר: כל הנושא של ממלאי המקום נראה לי כדרך שהסיעות מוצאות כדי לא לקיים, אני לא אומר לעקוף, את מה שנאמר בחוק הכנסת, שעל פיו מספר החברים בוועדת החוץ והביטחון, בוועדת החוקה חוק ומשפט וכן בוועדת הכספים של הכנסת, לא יעלה על 17.
צבי ענבר: באים ההסכמים לוועדה ואומרים שזה לא יעלה על 34 ובלבד שלא יצביעו יותר מ-17.
ראובן ריבלין: נכון, מה קרה?
צבי ענבר: אתם למעשה קובעים ועדות של 34.
אופיר פינס-פז: למה אתה אומר את זה?
צבי ענבר: מפני שאם אתם קובעים ממלאי מקום ולממלאי המקום מותר לשבת בישיבה, כאשר החבר נוכח, פירושו של דבר שקבעתם 34 חברים שרק ל-17 מותר להצביע.
אופיר פינס-פז: אתה אומר עובדות שהן לא נכונות.
אופיר פינס-פז: ואם קבענו רק חמישה ממלאי מקום?
צבי ענבר: וכמה מיניתם בוועדת הכספים?
אופיר פינס-פז: נכון לרגע זה רק חמישה.
צבי ענבר: וכמה היו בכנסת הקודמת?
צבי ענבר: 34.
אופיר פינס-פז: במקום לעודד את ההשתפרות שלנו, אתה מלקה אותנו.
צבי ענבר: התקנון אומר שיש חברים.
צבי ענבר: באה החלטת ועדת הכנסת, ואולי גם כדאי שהוועדה תקבל החלטה פורמלית לתקן את זה, ואומרת: חבר הכנסת שנעדר דרך ארעי מדיוני ועדה שהוא חבר בה, רשאית סיעתו לקבוע חבר כנסת אחר אשר ימלא את מקומו.
צבי ענבר: מתי?
צבי ענבר: כאשר הוא נעדר.
צבי ענבר: ועוד נאמר:
צבי ענבר: חבר הכנסת המחליף ימסור הודעה ליושב ראש הוועדה וזה יירשם בפרוטוקול.
צבי ענבר: כלומר, מי שלא חבר ועדה צריך להגיד ויירשם בפרוטוקול.
צבי ענבר: כמו כן נאמר: ההוראה הזאת לא תחול על חברות בוועדת החוץ והביטחון.
צבי ענבר: כלומר, בוועדת החוץ והביטחון בכלל לא ניתן למנות ממלאי מקום.
סאלח טריף: זה עניין שלא היה בסדר היום, אלא הועלה במסגרת שונות, ולא נקבל בו החלטה.
ראובן ריבלין: אני מבקש ממך להעלות את זה לסדר היום מחר בתשע בבוקר.
ראובן ריבלין: מדוע צריך לחכות עם זה?
סאלח טריף: אנחנו נשקול את העניין הזה.
ראובן ריבלין: אין ספק שהפתרון שיימצא כולל גם את הפתרון שדיברתי עליו.
ראובן ריבלין: אין כל ספק שהמועמד של האופוזיציה הוא אחד ויחיד וגם מיוחד והוא אביגדור ליברמן, ולכן אני מבקש לאשר את זה.
ראובן ריבלין: אם יש בעיה בקואליציה מי יהיה ממלא המקום מטעמה, בהחלט יישמר לה המקום ולא יאשרו את השם עד שהיא לא תחליט על זה.
ראובן ריבלין: מדוע צריך לעכב סיעה שלמה שאין לה אף מקום בשום ועדה יוקרתית?
סאלח טריף: אנחנו לא רוצים לערער את האיזון העדין שם בהחלטות שיכולות להיות דרמטיות.
ראובן ריבלין: חבר הכנסת ליברמן מתחייב שעד אז הוא לא יפעיל את מלוא השפעתו.
ראובן ריבלין: הצעה לדיון בתיקוני התקנון
רחבעם זאבי: יש לי עוד נושא במסגרת שונות.
רחבעם זאבי: בכנסת ה-13 פעלה ועדה בראשותו של חבר הכנסת אז, היום השר יצחק לוי, לתיקון התקנון ולביטול הכוכביות.
רחבעם זאבי: נעשתה אז עבודה גדולה מאוד ובזה היה פעיל גם היועץ המשפטי של הכנסת.
רחבעם זאבי: אני סבור ש"בז
רחבעם זאבי: בזנו" את הכנסת ה-14 ולא תיקנו את זה.
רחבעם זאבי: שלוש שנים חלפו, הדברים גם מזדקנים.
רחבעם זאבי: אני שואל שאלה ומשאלה ביחד – האם זה בסדר העבודה של הוועדה?
רחבעם זאבי: ואם לא אני מבקש שאחרי דיוני התקציב, בחודש ינואר, שניכנס לזה במלוא המרץ.
סאלח טריף: בעניין הנושא של תיקון התקנון, יש לנו כוונה, גם ליושב ראש הכנסת וגם לי, להגיע הפעם לשינויים ולא לעבודת סרק של ועדת משנה לנושא התקנון.
סאלח טריף: יש נושאים שהיועץ המשפטי גם מודע להם, שיונחו על השולחן, של תיקונים שחייבים לעשות בתקנון.
רחבעם זאבי: מדוע לא להתנפל על הכל בעקבות ועדת יצחק לוי?
סאלח טריף: יש את הוועדה של יצחק לוי ויש הצעות נוספות.
סאלח טריף: בתחילת השבוע הבא אנחנו נרכיב ועדה לנושא ולכן אני מבקש מכם כמה הצעות לחברי כנסת שיהיו מאוד פעילים, בעלי ניסיון, שייקחו חלק בוועדה הזאת, שאני מתכוון להוביל אותה.
ראובן ריבלין: מהאופוזיציה אני חושב שיהיה חבר אחד מהליכוד וחבר הכנסת רחבעם זאבי.
סאלח טריף: חברת הכנסת חזן, האם את מוכנה לקחת חלק בוועדה הזאת?
נעמי חזן: מה ההבדל בין הוועדה הזאת לוועדה של תיקון התקנון?
נעמי חזן: אנחנו עושים כפל עבודה.
אתי בן-יוסף: אותה ועדה היתה ספציפית לנושא של האי אמון.
סאלח טריף: זו ועדה לשינויים בתקנון.
סאלח טריף: אני לא קובע עכשיו את ההרכב, אלא מעלה את זה כנושא למחשבה.
סאלח טריף: חוק ההסדרים – הצעות לדיון
סאלח טריף: אני מתכוון לקיים ישיבה אחת לימודית ואולי תהיינה בה גם הכרעות להמשך, בנושא חוק ההסדרים.
סאלח טריף: השנה אולי לא נוכל להביא לשינוי, אבל נתחיל בזה כבר בדיוני התקציב.
סאלח טריף: קבעתי עם יושב ראש ועדת הכספים את הדיון הראשון, שיהיו לו דיוני המשך, למרות שוועדת הכספים עסוקה בנושא חוק ההסדרים והתקציב.
סאלח טריף: אנחנו נעלה אפשרויות שונות כדי למנוע מהממשלה, לפחות מהשנה הבאה, סחף גדול מאוד בחוקים הנלווים, בחוק ההסדרים.
סאלח טריף: אני מודה לכל המשתתפים, הישיבה נעולה.
סאלח טריף: - - - - - -
סאלח טריף: בוקר טוב, אני מתנצל בפניכם על כך שאחרתי לבוא לישיבה.
סאלח טריף: הנושא הראשון בסדר יומנו הוא בקשה להעביר את הצעת חוק העונשין מוועדת הפנים ואיכות הסביבה לדיון בוועדת החוקה, חוק ומשפט.
סאלח טריף: כמובן שמקומה הטבעי של הצעת החוק הזאת הוא בוועדת החוקה, חוק ומשפט ואכן באנו בדברים עם יושב ראש ועדת הפנים ואיכות הסביבה שמסכים להעברה, כך שאין ויכוח באשר לבקשה.
סאלח טריף: אני מעמיד להצבעה את הבקשה להעביר את הצעת חוק העונשין מוועדת הפנים ואיכות הסביבה לוועדת החוקה, חוק ומשפט.
סאלח טריף: הצבעה הבקשה אושרה.
צבי ענבר: מדובר על המלצה שתובא בפני המליאה.
אופיר פינס-פז: לא הבנתי;
צבי ענבר: המליאה החליטה להעביר את הנושא לוועדת הפנים ואיכות הסביבה - - -
יהודית קרפ: ההחלטה, עכשיו, היא להעביר את הנושא לוועדת החוקה, חוק ומשפט, ולהזכירכם, מדובר על שני החוקים יחד.
צבי ענבר: המליאה צריכה להצביע - - -
סאלח טריף: מדובר על שני התיקונים להצעת חוק העונשין.
אתי בן-יוסף: מדובר על העברה מוועדה לוועדה.
סאלח טריף: מליאת הכנסת הצביעה, בטעות, על העברת הנושא הזה לוועדת הפנים ואיכות הסביבה.
סאלח טריף: אנחנו נביא את הבקשה למליאה, להצבעה.
סאלח טריף: נעבור לנושא הבא - השגות לתיקון סעיף 13 לתקנון בדבר שינוי שם ועדת העבודה והרווחה.
סאלח טריף: השגות לתיקון סעיף 13 לתקנון בדבר שינוי שם ועדת העבודה והרווחה
סאלח טריף: בקשר לשינוי שם ועדת העבודה והרווחה אני מבקש להזכירכם כי בוועדה שלנו עלתה השאלה איזו ועדה תדון בנושאי בריאות?
סאלח טריף: רשות הדיבור למר משה בוטון.
משה בוטון: נושא הבריאות צריך להיכלל בשם ועדת העבודה והרווחה אבל הוא לא צריך לבוא בראש כיוון שוועדת העבודה והרווחה עוסקת, בעיקר, בנושאי הביטוח הלאומי, נושאי רווחה, עבודה, אבטלה, וכדומה ואילו נושא הבריאות, אף שהוא נחשב חשוב מאד, תופס רק חלק קטן של דיוני הוועדה.
משה בוטון: לפי דעתי שם של ועדה צריך לשקף את עבודת הוועדה על פי העומס המוטל עליה, על פי הנושאים שהיא מטפלת בהם, לכן אני מציע ששם הוועדה יהיה: ועדת העבודה, הרווחה והבריאות.
סאלח טריף: חברים, הנושא הזה לא נמצא במחלוקת פוליטית אלא יותר במחלוקת סמנטית, עניינית, ודעת ועדת העבודה והרווחה, כפי שהיא הושמעה באזניי, היא שהשם שלה אכן יהיה: ועדת העבודה, הרווחה והבריאות.
סאלח טריף: האם יש למישהו מהחברים כאן דעה אחרת?
ראובן ריבלין: אני מבין שכך קבוע בחוק - - -
צבי ענבר: מישהו ביקש להקדים את המילה: בריאות, כך ששם הוועדה היה אמור להיות: ועדת הבריאות, העבודה והרווחה.
סאלח טריף: המילה: בריאות, לא הוזכרה קודם, וזאת תוספת לשם הוועדה.
סאלח טריף: אנחנו ביקשנו להכניס את המילה: בריאות, באמצע אבל ועדת העבודה והרווחה ביקשה שהמילה הזאת תהיה בסוף.
סאלח טריף: אני מבין שגם לחברים האחרים אין בעיה עם הבקשה.
סאלח טריף: אם כך הוחלט לשנות את שם הוועדה ל: ועדת העבודה, הרווחה והבריאות.
סאלח טריף: שיהיה הרבה בריאות.
ראובן ריבלין: אדוני היושב ראש, מדוע לא מופיע בסדר היום שלנו עניין ממלא מקום בוועדת החוץ והביטחון?
אופיר פינס-פז: מדובר על ממלאי מקום בכלל.
ראובן ריבלין: אמרתי שאני מוכן לדון בנושא הזה בשני שלבים; בשלב הראשון - - -
סאלח טריף: לא הגשתם לנו הצעה כזאת בכתב.
אופיר פינס-פז: אדוני היושב ראש, האם אתה מוכן להעלות את העניין הזה על סדר היום של ועדת הכנסת מחר?
סאלח טריף: בעניין ממלא מקום בוועדת החוץ והביטחון קיימת בעיה.
סאלח טריף: לעומת זאת בנושא של ממלא מקום בוועדת הכספים - אין בעיה.
סאלח טריף: כאמור, אני מבקש אתכם להעביר לנו את הבקשה בכתב ואם העניין דחוף - נוכל להביא אותו לדיון עוד היום.
ראובן ריבלין: אני מבקש שהנושא יעלה על סדר יומה של ועדת הכנסת מחר יחד עם זאת אני מבקש להבין מדוע לוועדת החוץ והביטחון - - -
סאלח טריף: נדון על הנושא הזה מחר.
סאלח טריף: יש חוות דעת משפטית - - -
ראובן ריבלין: לוועדת החוץ והביטחון נקבע שני ממלאי מקום - - -
אופיר פינס-פז: חבר הכנסת ריבלין, אני מבין שיושב ראש ועדת הכנסת יכניס את העניין הזה לסדר היום של הישיבה שתתקיים מחר.
משה גפני: אדוני היושב ראש, אני מבקש שתסביר לבור ועם הארץ כמוני מה עניין ממלאי המקום?
סאלח טריף: העניין הזה, כאמור, לא נמצא על סדר יומנו.
סאלח טריף: אחרי הישיבה תיכנס אליי ואני אבהיר לך במה מדובר.
סאלח טריף: נעבור לנושא הבא בסדר יומנו - הקמת ועדת משנה לתיקון תקנון הכנסת.
סאלח טריף: הקמת ועדת משנה לתיקון תקנון הכנסת
סאלח טריף: יושב ראש הכנסת, אנכי ועוד חלק מהחברים היקרים שנמצאים כאן, חברי הכנסת פינס-פז וריבלין, כבר מודעים לנושא הזה, מכל מקום אנחנו עושים עבודה יסודית מאז תחילת המושב כדי שנוכל להביא לשינויים משמעותיים מאד וחשובים, בתקנון הכנסת.
סאלח טריף: מטרת השינויים היא לחזק את מעמדה של הכנסת מצד אחד ומן הצד השני ליעל את עבודתה ולעשות אותה יותר אטרקטיבית במובן של דיונים בנושאים אקטואליים.
סאלח טריף: הכוונה היא לבצע חידושים כפי שהם נהוגים בפרלמנטים אחרים בעולם, וגם להכניס תיקונים שמתחייבים לאור הניסיון שהיה לנו.
סאלח טריף: האם יש מניעה לכניסת עתונאים לישיבה?
סאלח טריף: נחזור לענייננו; ברצוני להדגיש כי השינוי בתקנון, מבחינת כולנו, צריך להיות דבר חשוב ביותר, הוא יהיה נושא הדגל של הוועדה הזאת ואני מקווה מאד שנגיע להצעות חשובות וטובות שתעזורנה לחיזוק מעמדה של הכנסת, לייעול עבודתה ולעיסוקה בנושאים חשובים.
סאלח טריף: בין החידושים שננהיג יש הצעות מעניינות מאד, לדוגמה, נעשה, לתקופת ניסיון, פיילוט, כפי הנהוג בפרלמנטים אחרים בעולם, לדוגמה: דקה של אקטואליה בתחילת כל דיון במליאת הכנסת כאשר חברי הכנסת הנוכחים יוכלו, במשך דקה אחת, להציג עניין אקטואלי שמתאים לאותו יום או לאותו שבוע בנושא מעניין, דבר שיגביר את העניין בכנסת וגם את החשיבות של המוסד שמבקר את הממשלה.
סאלח טריף: מעבר לזה ועדת המשנה תחשוב גם על נושאים כמו קוורום שיהיה במליאת הכנסת כדי שלא נתבזה בכך שהמליאה ריקה או שיש בה נוכחות חברי כנסת דלה ומעליבה; זה לא מכבודה של הכנסת.
סאלח טריף: בנוסף על כך, באותה מידה נדאג לנוכחות נציג או נציגי הממשלה שצריכים להיות נוכחים בדיון בנושאים מסויימים ונחשוב גם על סנקציות שצריך להטיל, אולי, עליהם שכן לפעמים יושב ראש הישיבה מפסיק את הישיבה בגלל שהשר הרלוונטי איננו נוכח.
סאלח טריף: אני מבקש ליידע אתכם שהתנסיתי בכך, בהיותי יושב ראש ועדת הפנים ואיכות הסביבה של הכנסת, ששרים לא היו ממהרים להופיע בדיוני הוועדה וכשהדיון לא היה נוח להם הם נהגו לשלוח נציג זוטר שלא יכול היה לתת תשובות על שאלותיהם של חברי הוועדה, דבר שגרם לביזוי מעמדה של ועדה בכנסת וגם את יכולתה לתפקד כראוי.
סאלח טריף: על נושאים כאלה נצטרך לדון בוועדת המשנה, כאשר המגמה, כפי שהצגתי אותה, ברורה.
סאלח טריף: אני מקווה שעבודת הוועדה שתוקם תסתיים במהרה כדי שנוכל להביא את תיקון התקנון למליאת הכנסת.
סאלח טריף: האם מישהו מחברי הוועדה רוצה להתבטא בנושא הזה?
סאלח טריף: אני מבקש להדגיש כי אני פתוח להצעות.
יולי יואל אדלשטיין: אין עדיין על מה להתבטא - - -
סאלח טריף: אני מבין שקיימת הסכמה באשר להקמת ועדת משנה לתיקון תקנון הכנסת.
סאלח טריף: כאמור, אנחנו מדברים על ועדת משנה שתפעל באמצעות חברים שיש להם גישה, ותק וידע בתקנון הכנסת, והחברים המוצעים להיות חברים בה הם: חבר הכנסת מיכאל איתן - - -
ראובן ריבלין: חבר הכנסת איתן ביקש לשחרר אותו מחברות בוועדת המשנה בגלל שיש לו עיסוקים אחרים - - -
אליעזר כהן: אנחנו מעוניינים להשתתף בוועדה שתוקם.
ראובן ריבלין: אני הצעתי לחבר הכנסת מאיר שטרית להיות חבר הוועדה בתנאי שלא רק שהוא יהיה מוכן ומזומן אלא גם יהיה זמין להשתתף בישיבותיה, ואני אהיה ממלא מקומו במקרים שהוא לא יוכל להופיע לישיבה מסויימת.
סאלח טריף: חברת הכנסת נעמי חזן הביעה את הסכמתה להיות חברת ועדת המשנה, היא גם ותיקה, היא חברת מרצ, כמו כן חבר הכנסת יאיר פרץ מש"ס, כמו כן חבר הכנסת רחבעם זאבי גם בגלל הוותק שלו, הניסיון שלו, אגב, הוא יושב בוועדה הזאת הרבה מאד שנים והוא גם נציג הסיעות הקטנות.
קריאה: יורי שטרן.
אופיר פינס-פז: אדוני היושב ראש, להזכירך, ביקשת שחבר הכנסת מקסים לוי יהיה חבר ועדת המשנה.
סאלח טריף: אני מבקש אתכם להציע, במידת האפשר, חברי כנסת ותיקים שמכירים את התקנון, וכמובן שהם יצטרכו להיות גם פעילים שכן אנחנו לא רוצים להקים ועדת משנה לא פעילה.
סאלח טריף: אני אנהל את הוועדה ואני מבקש להבהיר לכם שאם מישהו לא יהיה נוכח בישיבותיה - נחליף אותו בחבר כנסת אחר.
סאלח טריף: הוועדה הזאת לא תהיה ככל ועדות הכנסת אלא זאת תהיה ועדה שתשב על המדוכה ואנחנו נקפיד על נוכחות החברים בה כי מדובר בעניין שחשוב לכולנו.
יורי שטרן: האם אני מבין נכון שהחלטות ועדת המשנה תובאנה למליאת הוועדה לאישור?
סאלח טריף: ההחלטות תבאנה לאישור מליאת הוועדה ומכאן הן תעבורנה לאישור המליאה.
סאלח טריף: לא יהיו מחטפים.
אליעזר כהן: חבר הכנסת יורי שטרן נחשב לחבר כנסת ותיק וזמין - - -
אופיר פינס-פז: הוא חבר בכנסת רק שלוש שנים - - -
אליעזר כהן: הוא הרבה יותר ותיק ממני.
סאלח טריף: חבר נוסף שמועמד להיות חבר ועדת המשנה הוא חבר הכנסת אליעזר זנדברג, עורך דין, חבר כנסת ותיק שיכול לתרום תרומה משמעותית לישיבות ועדת המשנה.
סאלח טריף: אם כן חברי ועדת המשנה הם: סאלח טריף - היו"ר, מאיר שטרית מחליפו, ראובן ריבלין, נעמי חזן, יאיר פרץ, רחבעם זאבי, מקסים לוי ואליעזר זנדברג.
אופיר פינס-פז: יש יותר מדי חברים מהאופוזיציה.
אליעזר כהן: אולי אפשר להוסיף עוד חבר מהקואליציה?
אופיר פינס-פז: אני מציע את חברי הכנסת יולי אלדשטיין ויורי שטרן.
משה גפני: אני אהיה ממלא מקום של חבר הכנסת יאיר פרץ.
סאלח טריף: חבר הכנסת יורי שטרן יהיה מחליף.
אליעזר כהן: צריך למנות עוד חבר מהקואליציה לחבר בוועדת המשנה.
אופיר פינס-פז: או עוד חבר מהקואליציה או - - -
סאלח טריף: זה מוגזם.
סאלח טריף: אי אפשר למנות לוועדת המשנה מעבר לשבעה חברים אחרת רק נסרבל אותה.
משה גפני: אני אהיה ממלא מקומו של חבר הכנסת יאיר פרץ.
סאלח טריף: של חבר הכנסת אליעזר זנדברג.
אופיר פינס-פז: אדוני היושב ראש, אם אתה רוצה להפוך את ועדת המשנה לחוכא ואיטלולא כי אז אין לי כל בעיה; נחליט על ועדה יותר גדולה, שבה יהיו חברים גם חברי הכנסת גפני ושטרן - - -
משה גפני: אני לא צריך להיות חבר הוועדה.
אופיר פינס-פז: אי אפשר שחבר הכנסת ריבלין יהיה ממלא מקום של חבר אחר ושאתה תהיה ממלא מקום של חבר אחר - - -
סאלח טריף: רבותיי, אני מעמיד להצבעה את אישור ועדת המשנה.
סאלח טריף: הצבעה ועדת המשנה אושרה.
סאלח טריף: אנחנו מקדמים בברכה את יושב ראש הכנסת שנכנס ברגע זה לחדר הישיבה ואני מעביר אליו את רשות הדיבור.
אברהם בורג: חברי הכנסת, אני מתנצל על כך שהגעתי רק עכשיו לישיבה וזאת כיוון שהייתי קודם בוועדת הכספים.
אברהם בורג: אנחנו נמצאים, בוועדת הכספים, באמצע הישיבה אולם מצאתי לנכון לבוא לכאן כדי לברך על היוזמה של יושב ראש ועדת הכנסת להקים את ועדת המשנה לענייני תקנון.
אברהם בורג: אנחנו מדברים רבות על הנושא הזה ואין כל ספק בכך שהתקנון שלנו איננו מתאים לצרכנינו בגלל שלוש סיבות שאני אמנה אותן בקצרה; א' - יש יותר שוליים מאשר הערות שוליים; ב' - התקנון, במבנה הנוכחי שלו, לדעתי, איננו מתאים לכנסת כפי שהיא עובדת.
אברהם בורג: זה תקנון שהוצע במשך הרבה מאד שנים והוא משקף רבדים גאולוגיים קדמוניים של המצב הפרלמנטרי שלא קיים יותר.
אברהם בורג: לדוגמה, התקנון נכתב מתוך נקודת מוצא שיש מפלגה גדולה עם רוב מוצק בכנסת.
אברהם בורג: זה תקנון של, סליחה על הביטוי הכואב מדיי, - עריצות הרוב.
אברהם בורג: המבנה הפרלמנטרי היום, של ארבע סיעות בסדר גודל בינוני, - - -
ראובן ריבלין: ארבע סיעות שאינן מהוות רוב בכנסת.
אברהם בורג: קודם כל הן בסדר גודל בינוני ובנוסף לכך כל קומבינציה בתוך הקואליציה, פוליטית, איננה נותנת עדיין מצב של הכרעה רובית.
אברהם בורג: זוהי כנסת אחרת.
אברהם בורג: ג' - הכלים הפרלמנטריים שמסורים היום בידיים שלנו - מיושנים מאד מאד.
אברהם בורג: המליאה עייפה, היא עמוסה מדי בנושאים קטנטנים שלא אטרקטיביים, הכלים שיש לנו אינם נכונים והיו הרבה מאד שיחות בין יושב ראש הוועדה, חבר הכנסת ריבלין וחבר הכנסת פינס-פז וביני באשר לכלים חדשים שבדקנו אותם במהלך הפגרה, במיוחד יושב ראש הוועדה חבר הכנסת סאלח טריף, כלים פרלמנטריים שנמצאים בפרלמנטים אחרים בעולם שהם כלים שיכולים לאפשר לנו להכניס דינמיקה חדשה ואנרגיה חדשה גם לעבודת הוועדות, גם למשמעת הפנימית וגם לעבודת המליאה.
אברהם בורג: אני מניח שיושב ראש הוועדה יציג את הכלים האלה בפני חברי ועדת המשנה.
אברהם בורג: יש לי בקשה; את הכלים הקיימים אנחנו מכירים אבל את הכלים החדשים איננו מכירים לכן אם אנחנו כותבים עכשיו תקנון שאמור להחזיק מעמד עשר או שתים עשרה שנים שהם משך חייו של תקנון סביר עד שהדברים משתנים בסדר גודל סביר, צריך איזושהי תקופת ביניים כדי לנסות את הכלים החדשים ולבדוק אם הם עובדים או לא.
אברהם בורג: בקשתי מיושב ראש הוועדה היא להביא את הכלים בפני חברי ועדת המשנה, להוציא הוראת שעה כדי להפעיל אותם במשך ארבעה חמישה חודשים, לבדוק אם הם טובים או לא, לתקן אותם, לשפץ אותם ולגרום לכך שבסוף ועדת התקנון תוכל להגיש את ההמלצות עם התיקונים ולשלב את הכלים החדשים יחד עם הכלים הישנים.
אברהם בורג: מבחינת לוח הזמנים, הייתי מבקש לראות את סיכומי ועדת המשנה עד היציאה לפגרת פסח.
אברהם בורג: ועדת המשנה תעסוק במהלך הפגרה במה שהיא צריכה לעסוק ואז נגיע למצב שבחודש אוקטובר הבא נוכל להפעיל את התקנון החדש של הכנסת.
אברהם בורג: זה המתווה שהייתי רוצה לראות לנגד עיניי ואני מקווה מאד שחבר הכנסת טריף יצליח לעמוד בו.
אברהם בורג: כיוון שכבר הצבעתם על הנושא הזה לא נותר לי אלא לצרף את דברי ההסבר שלי, להצבעה.
סאלח טריף: אני מודה מאד ליושב ראש הכנסת גם על בואו לישיבה הזאת, גם על יוזמתו וגם על כך שמהיום שהוא נבחר לכהן כיושב ראש הכנסת הוא פעל כדי להביא לשינויים משמעותיים וחשובים מאד לתיקון התקנון, הוא דאג לעסוק בחיים יותר טובים בכנסת וגם להביא לבקרה יותר רצינית של הכנסת על הממשלה.
סאלח טריף: אני מקווה שתהיינה לוועדת המשנה תוצאות מהירות לעבודתה ושאנחנו נוכל להציע שינויים חשובים בתקנון הכנסת.
סאלח טריף: אני מודה לך, אדוני יושב ראש הכנסת.
סאלח טריף: נעבור לנושא הבא בסדר יומנו - בקשה להקדמת הדיון בהצעת חוק לפני הקריאה הטרומית.
סאלח טריף: בקשה להקדמת הדיון בהצעת חוק לפני הקריאה הטרומית
סאלח טריף: מדובר על הצעת חוק של חבר הכנסת עזמי בשארה שהתקבלה במליאה בהסכמת שר המשפטים, לגבי דירקטורים בחברות ממשלתיות - מתן העדפה מתקנת לערבים.
סאלח טריף: כיוון שיש עוד אזרחים, - דרוזים וצ'רקסים, ראוי שיהיה תיקון מקביל כדי שלא תהיה העדפה מתקנת רק לערבים, ולאוכלוסיות אחרות - - -
ראובן ריבלין: קיבלתי תלונה חריפה מאד מחברי כנסת ערבים כשבנאום שלי דיברתי על: ערבים, דרוזים וצ'רקסים.
ראובן ריבלין: הם טענו שמבחינת הלאום אין הבדל בין הצ'רקסים לדרוזים - - -
סאלח טריף: החוק הישראלי קובע שיש ערבים, יש דרוזים ויש צ'רקסים.
ראובן ריבלין: אני מצטרף לבקשה, רק מבקש שלא ייווצר מצב כזה שיגידו לי - - -
סאלח טריף: בתעודת הזהות כתוב אם אדם הוא דרוזי או אם הוא צ'רקסי או אם הוא ערבי לכן כדי שלא תהיה אפליה כלפי אוכלוסייה מסויימת, אפליה שאתם לא רוצים שתהיה - - -
סאלח טריף: אנחנו מבקשים להריץ את התיקון במקביל על מנת שלא יהיה עיכוב בחקיקה.
סאלח טריף: אנחנו רוצים שיהיה ייצוג הולם לדרוזים ולצ'רקסים בחברות הממשלתיות, כמו שכתוב בהצעתו של חבר הכנסת עזמי בשארה - - -
צבי הנדל: מדוע הבקשה הזאת הגיעה לכאן?
סאלח טריף: כדי להקדים את הדיון.
ראובן ריבלין: מבחינת המהות קיים קושי כיוון שחבר הכנסת בשארה מדבר על קווטה לערבים.
ראובן ריבלין: אני הצעתי לו לכתוב: לא יהודים, אבל הוא לא הסכים, ואמר שצריך להיות כתוב: ערבים.
ראובן ריבלין: כיוון שכך, כאמור, קיימת בעיה שכן הוא ביקש קווטה, שלא תפחת מ- 30% ואני אומר את המספר סתם.
סאלח טריף: חבר הכנסת ריבלין, הבקשה מוגשת רק כדי לא ליצור אפליה בין דרוזים וצ'רקסים, לעומת ערבים.
משה גפני: הבקשה עברה בקריאה טרומית?
ראובן ריבלין: יש בעיה עם ההצעה הזאת.
משה גפני: חבר הכנסת טריף, האם אני יכול להבין מה היא הבקשה?
סאלח טריף: הבקשה היא שהדיון בקריאה הטרומית לא יתקיים בעוד 45 יום אלא עכשיו.
משה גפני: זאת הצעת חוק פרטית שלך?
סאלח טריף: אני מעמיד אותה להצבעה.
ראובן ריבלין: אין לנו שום בעיה עם הבקשה אלא עם הקווטה.
משה גפני: הבקשה בסדר אבל אין בה צורך כי אפשר היה לצרף אותה להצעה של חבר הכנסת בשארה.
סאלח טריף: רבותיי, נעבור לנושא הבא בסדר יומנו - הצעה למועדי פגרה במושב השני של הכנסת החמש עשרה.
סאלח טריף: הצעה למועדי פגרה במושב השני של הכנסת החמש עשרה
סאלח טריף: בהתאם לסעיף 31 (א)(ב) לחוק יסוד: הכנסת, ובכפוף לסעיף 27(ב) לתקנון הכנסת, מועברת בזאת, לאישור ועדת הכנסת, הצעת יושב ראש הכנסת והסגנים למועדי פגרה במושב השני של הכנסת החמש עשרה.
סאלח טריף: כנס החורף נפתח ביום ראשון - 3.10.1999 ויסתיים ביום ראשון - 2.4.2000.
משה גפני: הגיע הזמן שיציינו תאריכים עבריים.
סאלח טריף: הם מצויינים: כנס החוקף נפתח ביום ראשון - כ"ג בתשרי התש"ס ויסתיים בכ"ו באדר ב' התש"ס.
סאלח טריף: כנס הקיץ ייפתח ביום ראשון, ט' באייר התש"ס - 14.5.2000 ויסתיים ביום ראשון - ה' מנחם אב התש"ס, 6.8.2000.
סאלח טריף: המושב השלישי של הכנסת החמש עשרה ייפתח ביום ראשון ל' בתשרי התשס"א - 29.10.2000.
סאלח טריף: רשות הדיבור למזכיר הכנסת.
אריה האן: חוק הכנסת מחייב אותנו לשבת שמונה חודשים בשנה, וכאן, בגלל שזאת שנה מעוברת, מדובר על קרוב לתשעה חודשים.
אריה האן: יש ששה חודשים נקיים בכנס החורף - - -
ראובן ריבלין: בגלל אדר א' ואדר ב'.
אריה האן: כנס הקיץ יארך שלושה חודשים פחות שבוע.
אריה האן: כאמור, זאת אומרת שמדובר על קרוב לתשעה חודשים ולא על שמונה חודשים.
סאלח טריף: האם יש הערות?
סאלח טריף: אם כך אני מעמיד את ההצעה למועדי פגרה להצבעה.
סאלח טריף: הצבעה ההצעה אושרה.
סאלח טריף: קודם שאני נועל את הישיבה אני מבקש להזכירכם שבשעה שתיים נקיים ישיבה על פיצול חוק ההסדרים במליאה.
סאלח טריף: אני מתכבד לפתוח את ישיבת הוועדה ולציין לטובה שלא הגישו לנו ערעורים היום ולהודות לכל חברי הכנסת על כך.
סאלח טריף: הנושא הראשון על סדר-יומנו הוא קביעת ועדה לדיון בהצעה לסדר-היום: הגברת המודעות הבין-לאומית לנושא סרטן השד, של מספר חברי כנסת.
סאלח טריף: אנחנו דנו בענין הזה ועיכבנו את ההצבעה כשהגענו לשלב ההכרעה לאיזו ועדה להעביר את הנושא, וביקשנו גם ליצור שותפות, אם זה אפשרי, בין שתי הוועדות – הוועדה לקידום מעמד האשה וועדת העבודה, הרווחה והבריאות.
סאלח טריף: אני מבין שזה לא נסתייע.
סגן מזכיר הכנסת דוד לב: זה לא נסתייע.
סגן מזכיר הכנסת דוד לב: אני חושב שהוועדה צריכה להחליט לאיזו משתי הוועדות הנושא צריך לעבור.
סאלח טריף: חברת-הכנסת דיין, בבקשה.
יעל דיין: אני אחזור על הדברים שאמרתי בפעם שעברה.
יעל דיין: אני ביקשתי הצעת תיקון לתקנון כדי להביא למיטב המומחיות העולמיות להסביר מדוע בריאות האשה הוא מרכיב במעמד האשה.
יעל דיין: לכן ביקשתי מהיוש
יעל דיין: ב-ראש לעשות את הדיון הזה בצורה ממש מעמיקה, כי זו תפיסת-עולם, ולקיים אותו בצורה מסודרת כדי להתקין את התקנות.
יעל דיין: ביחס להצעה שהועלתה כאן, גם היושב-ראש, גם חבר-הכנסת ריבלין וגם חבר-הכנסת זאבי אמר שהוא מצטרף לבקשה לצורך הנושא הספציפי של בריאות האשה, להקים ועדה משותפת.
יעל דיין: אני רואה בזה כלי זמני, עד התיקון בתקנון.
יעל דיין: אני לא מעלה על דעתי, כמובן, שהוועדה לקידום מעמד האשה תפסיק לעסוק בהוראת ועדת הכנסת בכל הנושאים שקשורים לבריאות האשה.
יעל דיין: גם ציינתי שאין שום טעם שאת הדיון המהותי בשאלה מדוע בריאות האשה זה מעמד האשה נקיים כרגע, אם כי אני מוכנה לחזור ולנסות לשכנע.
יעל דיין: חזרתי והזכרתי נושאים אחרים, מלבד סרטן השד, שהם אולי אופייניים יותר לבריאות נשים.
יעל דיין: אני רוצה לחזור ולציין שלא תיתכן הפרדה בין מעמד האשה לבין בריאות האשה.
יעל דיין: בגלל הבעיה הספציפית שהתעוררה כרגע, אני מצטרפת להצעה שהועלתה כאן, להקים ועדה משותפת.
יעל דיין: אני מציעה שחברת-הכנסת דליה רבין-פילוסוף, שהיא יושבת-ראש ועדת המשנה לבריאות נשים , של הוועדה לקידום מעמד האשה, תעמוד בראש הוועדה המשותפת, ואנחנו נקים ועדה משותפת, כמקובל.
סאלח טריף: פעם נוספת ואחרונה אנחנו מנסים להציע הקמת ועדה משותפת לשני יושבי-ראש הוועדות.
סאלח טריף: אם לא, נצטרך להכריע.
סגן מזכיר הכנסת דוד לב: אנחנו הגענו להכרעה בשאלה אם הנושא יועבר לוועדה לקידום מעמד האשה או לוועדת העבודה, הרווחה והבריאות, כפי שהוועדה החליטה כבר.
סגן מזכיר הכנסת דוד לב: עד שהתקנון יתוקן אחרת, אדוני היושב-ראש, אנחנו צריכים להיות צמודים לתקנון, ועל-פי החלטתו המשפטית המלומדת של היועץ המשפטי לוועדה, שאמר בצורה חד-משמעית שהנושא הזה צריך להגיע לוועדת העבודה והרווחה, אני סבור שחבל לדון על כך שוב.
סאלח טריף: רשות הדיבור לחבר-הכנסת ריבלין, שסבור שהדיון כבר מוצה.
ראובן ריבלין: אני יוצא מתוך הנחה, לצורך הדיון ולצורך כל דבר אחר, ששמה של הוועדה תוקן והוא כעת: ועדת העבודה והרווחה והבריאות.
ראובן ריבלין: אני חושב שיש מקרים שבהם אנחנו צריכים ועדה משותפת, וזה אחד המקרים היותר בולטים.
ראובן ריבלין: משום שבהחלט יש מצב שבו יש שתי ועדות בכנסת ששתיהן דנות באותו ענין, אחת מההיבט היותר ספציפי, והשנייה מההיבט היותר רחב.
ראובן ריבלין: בנושא זה אומרים שהפרט תמיד גובר על הכלל, וחוק מיוחד גובר על חוק כללי.
ראובן ריבלין: נושא ההרצפטין הוא חוק מיוחד מאד לאשה.
סאלח טריף: ואתה מציע להקים ועדה משותפת.
ראובן ריבלין: אני חושב שזה פתרון מתקבל על הדעת.
ראובן ריבלין: אני יודע שזה מכעיס את ידידי הטוב והיקר חבר-הכנסת טל, אבל אני מוכרח לומר שזאת עמדתי העקרונית.
שתי הצעות: אני מבקש להצביע על שתי ההצעות האלה.
רחבעם זאבי: אני מבקש לקבל תדריך.
רחבעם זאבי: מה אתה מציע, חבר-הכנסת טל?
סגן מזכיר הכנסת דוד לב: אני בעד שהנושא יעבור לוועדת העבודה, הרווחה והבריאות.
יעל דיין: זה לא חד-פעמי.
סגן מזכיר הכנסת דוד לב: לשם כך יש לנו ועדת הכנסת שתדון בכל מקרה לגופו.
סאלח טריף: מי בעד הקמת ועדה משותפת?
סאלח טריף: מי בעד העברת הנושא לוועדת העבודה, הרווחה והבריאות?
סאלח טריף: בעד הקמת ועדה משותפת - 4 בעד העברת הנושא לדיון בוועדת העבודה, הרווחה והבריאות - 4 נמנע - 1
סאלח טריף: אני מבין שהענין לא הוכרע.
סגן מזכיר הכנסת דוד לב: לכן אני מבקש לשמוע את דעתו של היועץ המשפטי .
סאלח טריף: היתה כבר התייעצות סיעתית, היתה רביזיה, ולכן אני לא יכול לאפשר שוב התייעצות סיעתית.
סאלח טריף: אבל אנחנו נביא את זה לדיון חוזר בשבוע הבא.
סאלח טריף: עם כל הכבוד, היועץ המשפטי לא יכול לבוא במקום הצבעה.
סגן מזכיר הכנסת דוד לב: אבל הוא יכול לומר לנו מה עושים כשיש תקו.
סאלח טריף: יש לי בעיה עם הנושא התקנוני.
נעמי חזן: שאלה לסדר.
נעמי חזן: אני רוצה לשאול את היועץ המשפטי מה קורה כאשר הוועדה הזאת אמורה להחליט והיא לא מסוגלת לקבל החלטה.
רחבעם זאבי: קולו של היושב-ראש מכריע, אבל הוא נמנע.
צבי ענבר: אפשר היה לומר, כיוון שהוועדה הזאת החליטה על ועדת העבודה והרווחה, אז אם יש הצבעת תקו, פירושו של דבר שלא הפכו את ההחלטה הזאת.
צבי ענבר: היא החליטה, אבל הוחלט על רביזיה, ומכיוון שהוחלט על רביזיה, זה ענין תלוי ועומד.
סאלח טריף: אני מבקש לקבוע דיון נוסף בענין הזה, והחלטה.
יעל דיין: אני מבקשת לרשום בפרוטוקול, שבשום צורה שהיא לא ישתמע מהדיון השטחי למדי כאן, שהוועדה לקידום מעמד האשה מנועה, חס-וחלילה, מלדון ולקבל החלטות בכל נושא שקשור לבריאות נשים.
סאלח טריף: לא אמרנו את זה.
יעל דיין: אני אומרת לפרוטוקול, שהנושא הזה נמצא בתחום האחריות שלנו.